Page:The Book of Scottish Song.djvu/439

Rh Though he's an unco body,

Oh, he's a kindly body,

The wee drap maut is a' his faut—

I like a drap mysel' in toddy.

Twa score an' ten has cool'd his bluid,

And whiles he needs a drap to warm him,

But when he tak's 't to do him guid,

He whiles forgets, and tak's 't to harm him.

Though he's an unco body,

O he's a takin' body,

Ilka year mak's him mair dear,

Though it may mak' his cheek less ruddy.

When twa ha'e wrought, an' twa ha'e fought

For thretty year sae leal thegither,

A faut or flaw is nought ava',

They may weel gree wi' ane anither.

Though he's an unco body,

O he's a loving body,

For a' that's gane he's aye my ain,

An' I maun just his failing study.

[.—Here first printed. Tune, "Roslin Castle."]